DEĊIŻJONI TAL-KUNSILL U TAL-KUMMISSJONI
tal-15 ta' Mejju 2006
dwar il-konklużjoni f'isem il-Komunità Ewropea u l-Komunità Ewropea għall-Enerġija Atomika tal-Ftehim dwar Koperazzjoni Xjentifika u Teknoloġika bejn il-Komunità Ewropea u l-Komunità Ewropea għall-Enerġija Atomika, min-naħa l-waħda, u l-Konfederazzjoni Żvizzera min-naħa l-oħra
(2006/365/KE, Euratom)
IL-KUNSILL TA' L-UNJONI EWROPEA,
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 170 flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) tiegħu, u l-Artikolu 300(3), l-ewwel subparagrafu,
Wara li kkunsidraw it-Trattat li jistabbilixxi l-Komunità Ewropea għall-Enerġija Atomika, u b'mod partikolari t-tieni paragrafu ta' l-Artikolu 101 tiegħu,
Wara li kkunsidraw l-proposta mill-Kummissjoni,
Wara li kkunsidraw l-opinjoni tal-Parlament Ewropew (1),
Billi:
(1)
Il-Kummissjoni nnegozjat, f'isem il-Komunitajiet, Ftehim dwar Kooperazzjoni Xjentifika u Teknoloġika mal-Konfederazzjoni Svizzera, li jipprovdi wkoll għall-applikazzjoni provviżorja tal-Ftehim imġedded.
(2)
Il-Ftehim ġie ffirmat mir-rappreżentanti tal-Partijiet fis-16 ta' Jannar 2004 fi Brussel, u ġie applikat b'mod provviżorju mill-1 ta' Jannar 2004, suġġett għall-konklużjoni tiegħu f'data aktar tard.
(3)
Il-Ftehim għandu jiġi konkluż b'tali mod li l-lingwi ta' l-Istati Membri kollha jkunu awtentiċi. Dan għandu jsir permezz ta' skambju ta' ittri.
(4)
Il-Ftehim għandu jiġi approvat,
IDDEĊIDEW KIF ĠEJ:
Artikolu 1
Il-Ftehim dwar Kooperazzjoni Xjentifika u Teknoloġika bejn il-Komunita' Ewropea u l-Komunita' Ewropea għall-Enerġija Atomika, min-naħa l-waħda, u l-Konfederazzjoni Svizzera min-naħa l-oħra qed b' dan jiġi approvat f'isem il-Komunità Ewropea u l-Komunità Ewropea għall-Enerġija Atomika (2).
Artikolu 2
Il-President tal-Kunsill, f'isem il-Komunità Ewropea, u l-President tal-Kummissjoni, f'isem il-Komunità Ewropea għall-Enerġija Atomika, għandhom jagħmlu n-notifika prevista fl-Artikolu 14 tal-Ftehim u għandhom ikunu awtorizzati japprovaw flimkien mal-Konfederazzjoni Svizzera, permezz ta' skambju ta' ittri, li t-test tal-Ftehim huwa awtentiku fil-lingwi kollha ta' l-Istati Membri wara t-tkabbir ta' l-1 ta' Mejju 2004.
Magħmul fi Brussell, nhar il-15 ta' Mejju 2006.